CELEX: 32015R1365
Language: da
Date: 2015-04-30 00:00:00
Title: Kommissionens delegerede forordning (EU) 2015/1365 af 30. april 2015 om formatet for fremsendelse af data om forsknings- og udviklingsudgifter (EØS-relevant tekst)

8.8.2015   
            
            
               DA
            
            
               Den Europæiske Unions Tidende
            
            
               L 211/1
            
         KOMMISSIONENS DELEGEREDE FORORDNING (EU) 2015/1365
   af 30. april 2015
   om formatet for fremsendelse af data om forsknings- og udviklingsudgifter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (1), særlig artikel 2, stk. 5, og
   ud fra følgende betragtninger:
   
               (1)
            
            
               Med det europæiske nationalregnskabssystem fastsat ved forordning (EU) nr. 549/2013 (ENS 2010) etableres der et national- og regionalregnskabssystem, der imødekommer de krav, som Unionens økonomiske, sociale og regionale politik stiller.
            
         
               (2)
            
            
               På grund af forsknings og udviklings vigtighed for økonomien er der blevet udviklet yderligere metoder og harmoniserede og sammenlignelige formater for fremsendelse af forsknings- og udviklingsdata inden for det europæiske statistiske system, der er et partnerskab mellem Kommissionen (Eurostat) og de nationale statistiske kontorer og andre nationale myndigheder, der er ansvarlige i medlemsstaterne for udviklingen, produktionen og formidlingen af europæiske statistikker.
            
         
               (3)
            
            
               De metodologiske regler fastsat i bilag A til forordning (EU) nr. 549/2013 anvendes, når forsknings- og udviklingsudgifter registreres som faste bruttoinvesteringer.
            
         
               (4)
            
            
               Fremsendelsesprogrammet fastlagt i ENS 2010 omfatter årlige oplysninger om faste aktiver og faste bruttoinvesteringer i disse aktiver. Det er nødvendigt, at pålidelige og sammenlignelige data fremsendes af medlemsstaterne til Kommissionen i et specifikt format for at sikre høj kvalitet i nationalregnskaberne —
            
         VEDTAGET DENNE FORORDNING:
   Artikel 1
   Genstand
   Ved denne forordning fastsættes det format, hvori nationalregnskabernes data om forsknings- og udviklingsudgifter skal fremsendes af medlemsstaterne til Kommissionen (Eurostat) for at sikre disse datas pålidelighed og sammenlignelighed.
   Artikel 2
   Format for fremsendelse af data
   Medlemsstaterne anvender følgende format, når data for hele økonomiens forsknings- og udviklingsudgifter fremsendes til Kommissionen (Eurostat):
   
               a)
            
            
               AN.1171g, forsknings- og udviklingsaktiver, brutto
            
         
               b)
            
            
               AN.1171n, forsknings- og udviklingsaktiver, netto
            
         
               c)
            
            
               P.51g, AN.1171, faste bruttoinvesteringer inden for forskning og udvikling.
            
         Artikel 3
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse på data, der fremsendes fra den 1. august 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 174 af 26.6.2013, s. 1.